钦定古今图书集成/明伦汇编/氏族典/第329卷 > 刘宇
## 钦定古今图书集成/明伦汇编/氏族典/第329卷 > 刘宇

按《汉书东平思王宇传》：“东平思王宇，甘露二年立。元
帝即位，就国，壮大，通奸犯法，上以至亲贳，弗罪。立三
十三年薨，子云嗣。云因祝诅上，废徙房陵，云自杀，国
除。元始元年，王莽欲反哀帝政，立云太子开明为东
平王，又立思王孙成都为中山王。开明薨，无子，复立
开明兄严乡侯信子匡为东平王，奉开明后王莽居”
摄。东郡太守翟义与严乡侯信谋举兵诛莽，立信为
天子。兵败，皆为莽所灭。